
Narvas, A.Puškini tn 5 elamus asuvate korteriomandite M9 ja M10
Narva linnale tasuta omandamine 
Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse „Narvas A.Puškini tn 5 elamus asuvate korteriomandite M9 ja M10 Narva linnale tasuta omandamine“ vastuvõtmist vastavalt lisatud Narva Linnavolikogu otsuse eelnõule.

2. Volitada Narva abilinnapead Natalja Šibalova’t antud küsimust ette kandma Narva Linnavolikogu istungil.
Tarmo Tammiste

____.____.2012 nr _________

Narvas, A.Puškini tn 5 elamus asuvate korteriomandite M9 ja M10
Narva linnale tasuta omandamine 
1. Asjaolud ja menetluse käik

08.04.2010 võttis Narva Linnavolikogu vastu otsuse nr 42 „Sihtasutuse Narva Linna Arendus asutamine ja põhikirja kinnitamine“. Sihtasutuse Narva Linna Arendus (registrikood 90003812) põhieesmärkideks on Narva linna piirkonna elukeskkonna kvaliteedi tõstmine, soodsate tingimuste loomine ettevõtluse arenguks Narva linna haldusterritooriumil läbi sihtasutuse omandis või käsutuses oleva kinnisvara ja maa-alade arendamise linnaelanike huvides.
Narva Linnavalitsusele 24.05.2010.a laekus sihtasutuselt Narva Linna Arendus ettepanek Narva Linnavalitsuse Linnavara- ja Majandusameti bilansis olevate korteriomandite (mitteeluruumide), asukohaga A. Puškini tn 5 - M9 ja M10, Narva linnas (registreeritud Viru Maakohtu kinnistusosakonna Narva kinnistusjaoskonna registriosade nr 3390609 ja 3390709 all) üleandmiseks selle efektiivsemaks arendamiseks Narva linna elanike huvides ning vastavalt sihtasutuse põhieesmärkidele (kavandatav projekt „Nõustamiskeskus“, mille eesmärgiks oli töötute nõustamise, abistamise ja tugiteenuste osutamise korraldamine nimetatud ruumides).
Narva Linnavolikogu 30.06.2010.a otsusega nr 104 „Linnavara tasuta võõrandamine (SA-le Narva Linna Arendus)“oli otsustatud võõrandada tasuta nimetatud linnavara sihtasutusele Narva Linna Arendus ning seega olid korteriomandid (mitteeluruumid), asukohaga A. Puškini 5-M9 ja M10, Narva linnas, Narva linna poolt sihtasutusele Narva Linna Arendus tasuta võõrandatud 28.07.2010.aastal sõlmitud Kinnistute ja korteriomandite tasuta võõrandamise lepingute, asjaõiguslepingute ja kinnistamisavalduste (tõestatud Narva notar Tatjana Boitsova poolt ja registreeritud notari ametitoimingute raamatus registri numbri 4124 all) alusel. 

03.05.2012.a laekus Narva Linnavalitsusse SA-lt Narva Linna Arendus ettepanek (täiendatud 21.05.2012.a) sihtasutuse omandis olevate korteriomandite (mitteeluruumide), asukohaga A. Puškini 5-M9 ja M10, Narva linnas, Narva linnale tasuta üleandmise kohta. 

Küsimus oli arutusel 16.05.2012.a Narva Linnavalitsuse linnavara komisjoni istungil. Komisjon otsustas soovitada rahuldada SA Narva Linna Arendus ettepanek.

2. Õiguslikud alused

Tulenevalt Kohaliku omavalitsuse korralduse seaduse § 22 lg 1 p-st 6 kuulub linnavara valitsemise korra kehtestamine linnavolikogu ainupädevusse.
Narva Linnavolikogu 21.06.2005.a määruse nr 20/57 „Linnavara eeskiri“ punkti 35 kohaselt, kui asjaga seotud varalised õigused on oluliselt väiksemad kaasnevatest kohustustest võtab linnale tasuta üleantavate asjade ja varaliste kohustuste osas otsuse vastu linnavolikogu.
3. Otsus
3.1 Omandada Narva linnale tasuta Sihtasutuselt Narva Linna Arendus (registrikood 90003812) Narva linnas, aadressil A. Puškini 5 asuvad korteromandid M9 (registriosa nr 3390609) ja M10 (registriosa nr 3390709).
3.2 Narva Linnavalitsuse Linnavara- ja Majandusametil korraldada punktis 3.1. nimetatud korteriomandite tasuta võõrandamise lepingu ja asjaõiguslepingu sõlmimine ning tasuda korteriomandite omandamisega seotud kulud (notari tasu ja riigilõiv).
3.3 Volitada Narva linnapead Tarmo Tammiste’t allkirjastama Narva linna nimel punktis 3.2. nimetatud notariaalselt tõestatud leping. 
4. Rakendussätted

4.1 Narva Linnavolikogu kantseleil teha otsus teatavaks Narva Linnavalisusele ja Sihtasutusele Narva Linna Arendus.

4.2 Otsus jõustub seadusega sätestatud korras.

4.3 Otsust võib vaidlustada, esitades kaebuse Tartu Halduskohtu Jõhvi kohtumajale 30                 päeva jooksul arvates otsuse teatavakstegemisest.

Aleksandr Jefimov

